b'\n_START_ARTICLE_\nFIBA Europa\n_START_SECTION_\nOrganizuojami turnyrai\n_START_PARAGRAPH_\nFIBA Europe organizuoja vyr\xc5\xb3 bei moter\xc5\xb3 \xc4\xafvairaus am\xc5\xbeiaus Europos nacionalini\xc5\xb3 rinktini\xc5\xb3 \xc4\x8dempionatus bei kvalifikacines var\xc5\xbeybas. Populiariausias renginys \xe2\x80\x93 kas dvejus metus vykstantis Europos krep\xc5\xa1inio \xc4\x8dempionatas._NEWLINE_Organizacija taip pat rengia ir Europos I\xc5\xa1\xc5\xa1\xc5\xabkio taur\xc4\x97s var\xc5\xbeybas vyr\xc5\xb3 klubin\xc4\x97ms komandoms, bei moter\xc5\xb3 Eurolygos ir Europos taur\xc4\x97s turnyrus.\n_START_SECTION_\nIstoriniai klubini\xc5\xb3 komand\xc5\xb3 turnyrai\n_START_PARAGRAPH_\nFIBA ilg\xc4\x85 laik\xc4\x85 reng\xc4\x97 antr\xc4\x85 pagal stiprum\xc4\x85 Saportos taur\xc4\x97s turnyr\xc4\x85, kuris kelis kartus keit\xc4\x97 pavadinim\xc4\x85, bei tre\xc4\x8di\xc4\x85 pagal stiprum\xc4\x85 Kora\xc4\x8do taur\xc4\x97s turnyr\xc4\x85. Vien\xc4\x85 sezon\xc4\x85, praradus Eurolygos rengimo teises, FIBA sureng\xc4\x97 alternatyv\xc5\xb3 Suprolygos turnyr\xc4\x85. Taip pat kelerius metus, 2000 metais prasid\xc4\x97jus Europos krep\xc5\xa1inio suirutei, organizacija reng\xc4\x97 kelet\xc4\x85 turnyr\xc5\xb3 skirtingais pavadinimais, kol 2004 m. apsistojo ties FIBA EuroCup bei FIBA EuroCup Challenge vardais. Pastarasis nustojo egzistuoti 2007 m. Nuo 2008\xe2\x80\x932009 m. sezono FIBA EuroCup pakeit\xc4\x97 pavadinim\xc4\x85 \xc4\xaf EuroChallenge._NEWLINE_Nuo 1972 iki 2002 m. taip pat buvo rengiamas ir tre\xc4\x8dias pagal stiprum\xc4\x85 Europos moter\xc5\xb3 krep\xc5\xa1inio turnyras Ronchetti taur\xc4\x97. Pirmaisiomis jo \xc4\x8dempionais tapo Leningrado \xe2\x80\x9eSpartak\xe2\x80\x9c krep\xc5\xa1inink\xc4\x97s, o paskutiniosiomis \xe2\x80\x93 Italijos \xc5\xa0ijo miesto \xe2\x80\x9eFamilia\xe2\x80\x9c ekipa.'